b'\n_START_ARTICLE_\nCerkev Marijinega vnebovzetja, Kutn\xc3\xa1 Hora\n_START_PARAGRAPH_\nCerkev Marijinega vnebovzetja in svetega Janeza Krstnika je gotska in baro\xc4\x8dno-gotska cerkev, ki stoji v severovzhodnem delu  Kutne Gore na \xc4\x8ce\xc5\xa1kem. Je na seznamu Unescove svetovne dedi\xc5\xa1\xc4\x8dine skupaj s kapelo vseh svetih in njeno kostnico ter drugimi spomeniki v Kutni Gori. To je ena izmed najpomembnej\xc5\xa1ih \xc4\x8de\xc5\xa1kih gotskih stavb, zgrajenih v \xc4\x8dasu zadnjega P\xc5\xa1emisla, in tudi zelo pomemben in eden najstarej\xc5\xa1ih primerov baro\xc4\x8dno-gotskega sloga, povezanega s \xc4\x8de\xc5\xa1kim baro\xc4\x8dnim arhitektom Janom Bla\xc5\xbeejem Santinijem Aichlom.\n_START_SECTION_\nZgodovina\n_START_PARAGRAPH_\nCerkev je bila okoli leta 1300 najprej zgrajena v gotskem slogu kot ena prvih visokih gotskih stavb v \xc4\x8de\xc5\xa1kem kraljestvu in kot prva cerkev, ki spominja na francoske gotske stolnice.  Zgrajena je bila, kjer je bila prej starej\xc5\xa1a cerkev in je bila del cistercijanskega samostana Sedlec, ki je bil najstarej\xc5\xa1i cistercijanski samostan v \xc4\x8de\xc5\xa1kih de\xc5\xbeelah, ustanovljen leta 1142. Leta 1421 so ga po\xc5\xbegali husiti, cerkev pa je ostala razvalina naslednji dve stoletji._NEWLINE_Leta 1700 se je opat samostana v Sedlcu, Jind\xc5\x99ich Snopek, odlo\xc4\x8dil obnoviti staro cerkev. Obnovil jo je po na\xc4\x8drtih arhitekta Pavla Ign\xc3\xa1ca Bayerja. Po treh letih je nov arhitekt postal Jan Bla\xc5\xbeej Santini Aichel, ki je delal za cistercijance \xc5\xbee v Zbraslavu. Cerkev je obnovil v svojem izvirnem slogu, imenovanem baro\xc4\x8dno-gotski. Njegova najveli\xc4\x8dastnej\xc5\xa1a dela v cerkvi so neverjetni oboki in prednja stena cerkve s svojim preddverjem, okra\xc5\xa1enim s kipi Mateja V\xc3\xa1clava J\xc3\xa4ckla. Cerkev je bila posve\xc4\x8dena leta 1708._NEWLINE_\xc4\x8ceprav je bila cerkev prezidana v za\xc4\x8detku 18. stoletja, so njen vzhodni del s stranskimi kapelami, kor in transept ohranili svojo prvotno podobo (od zunaj)._NEWLINE_Najnovej\xc5\xa1a obnova cerkve je bila leta 2001.'